Sinulog
{{Infobox holiday
|holiday_name  = Sinulog
|type          = lokal
|image         = Viva_for_Niño.jpg
|imagesize     = 250px
|caption       = Pagbayle sagkod pagkulkol sa Banal na Aking si Hesus, na bistado man bilang Santo Niño
|official_name = Sinulog-Santo Niño Festival
|nickname      = Sinulog
|observedby    = [[Syudad nin Cebu]]
|litcolor      = 
|longtype      = Relihiyoso / Kultural
|significance  = 
|date          = Ikatolong Domingo nin Enero
|celebrations  = 
|observances   = 
|relatedto     =
}}

An '''Sinulog''', inaapod man na '''Kapistahang''' '''Sinulog-Santo Niño''',  sarong taunang kultural asin relihiyosong kapistahan kada ikatolong Domingo kan Enero sa [[Syudad nin Cebu]], sagkod sa ikaapat na Domingo kan Enero sa [[Carmen, Cebu]]. Ini an pigbibistong sentro kan Katolikong selebrasyon para ki Santo Niño sa bilog na [[Filipinas]].

An kapistahan pigkonsidera bilang inot asin Reyna kan mga kapistahan sa Filipinas, kun sain an kada selebrasyon kan kapistahan nakakaguno nin saro(1) hasta duwang(2) milyon na katawo gikan sa bilog na nasyun.<ref>{{cite news|last=Gavilan|first=Jodesz|title=FAST FACTS: Things to know about Sinulog|url=http://www.rappler.com/newsbreak/iq/119173-fast-facts-sinulog-festival|work=[[Rappler]]|date=January 16, 2016|access-date=March 10, 2017}}</ref> Luwas sa relihiyosong aspeto kan kapistahan, an Sinulog bisto man sa mga pag-orogma kaini sa kalye, na harus nangyayari sa banggi bago asin sa mismong banggi kan panginot na kasibotan nin kapistahan.<ref>{{Cite web |title=Top Sinulog Parties! |url=http://www.everythingcebu.com/attractions/festivals/top-sinulog-parties/ |access-date=2021-01-27 |archive-date=2021-01-18 |archive-url=https://web.archive.org/web/20210118143805/https://www.everythingcebu.com/attractions/festivals/top-sinulog-parties/ |dead-url=yes }}</ref>

An iba pang lugar arug kan [[Kabankalan|Syudad nin Kabankalan]], [[Maasin|Syudad nin Maasin]], [[Balingasag, Misamis Oriental|Balingasag Misamis Oriental]], [[Cagayan de Oro|Syudad nin Cagayan de Oro]], [[Syudad nin Butuan]], sagkod [[Syudad nin Pagadian]] iyo igwa man nin sadiri nindang bersyon kan kapistahan na minatao nin onra sa Santo Niño.

==Etimolohiya==

An taramong ''Sinulog'' gikan sa Cebuanong taramon na ''sulog'' na may kahulugan na "garu paghiro kan tubig", na iyo nagtataong deskripsyon sa atras-abanteng paghiro sa bayleng Sinulog. An bayle, may duwang lakdang paabante sagkod sarong lakdang paatras, na piggigibo sa tanog nin mga drum. An pagbayle pigkakategorar bilang nakabase sa Sinulog, talingkas na interpretasyon, sagkod baraylehan sa kalye. An mga paratinda nin kandila sa Basilika padagos man an pagbayle sa tradisyunal na bersyon kan bayle kapag nagsusulo nin kandila para sa saiyang pigbebentahan, kaiba man kaini an mga awit sa katutubong lenggwahe.

==Uusipon==

Kaidtong Marso 16, 1521, an Portuguese na si [[Ferdinand Magellan]] nag-abot sagkod nagtanom nin krus sa baybayon nin [[Cebu]], asin saiya man na pig-ako an teritorya para sa [[Espanya]]. Saiyang pigpresenta an imahe kan Aking si Hesus ki Rajah Humabon. Si Hara Humamay (o Amihan sa ibang mga bersyon) iyo nagribay nin ngaran, Reyna Juana pagkatapos ki Juana, an ina ni Carlos I. Kaiba an iba pang pamayo kan isla, mga 800 na katutubo an nag-ako sa pagtubod na [[Kristianismo|Romano Katoliko]]. 

An kasibotan an harus ginibong basehan para sa mga bayleng Sinulog, na nag-aakto sa pag-abot kan mga Kastila sagkod an presentasyon kan Santo Niño sa Reyna. Sarong popular na tema sa mga bayleng Sinulog iyo an si Reyna Juana nagkukulkol nin Santo Niño sa saiyang mga takyag asin piggagamit ini sa pagtao nin pagpapala sa saiyang mga katawohan na igwang kahelangan na pinagtutubudang gibo nin mga demonyo asin maraot na espiritu.

An mga lakdang sa bayleng Sinulog iyo pinagtutubudang hale sa adbiso ni Baladhay ki Rajah Humabon. Ini iyo nangyari sa paghelang ni Baladhay na ikinamundo ni Humabon. Nagsugo si Humabon sa saiyang katutubong tribo na darahon si Baladhay sa sarong kwarto kun sain an Santo Niño ikinaad, kaiba pa an ibang mga paganong diyos kan mga katutubong Cebuano. Nagtapos an pirang mga aldaw, si Baladhay nadangog na nagkukurahaw asin biyong nagbabayle. Si Baladhay pighapot kun tano siya namata asin biyong nagkukurahaw. Pigtukdo niya an imahe ni Santo Niño, kun sain pigeras niya na nakahiling siya nin sadit na aki sa ibabaw niya na nagpoporbar magmata saiya sagkod pigkikitik siya gamit an dahon nin niyog. Sa pagkabigla niya, pigtakot niya an aki gamit an pagkurahaw. An sadit na aki nagbuhat asin nagpuon sugutan si Baladhay. Bilang balos, si Baladhay nagbayle kaiba an sadit na aki asin nagtaram na an saiyang pagbayle iyo pag-arug niya an ''paghiro kan salog''. Sa ngunyan, an duwang-lakdang paabante, sarong lakdang paatras na paghiro iyo piggagamit man giraray kan mga paratubod sa Santo Niño, na nagtutubod na pasya kan Santo Niño na magkaigwa nin pagbayle si Baladhay.

==Selebrasyon==
[[File:Sinulog 2010 Harrywad15.JPG|thumbnail|An escudo de armas bilang parte kan tatak nin Sinulog|322x322px]]

=== Tatak ===
An Cebu City Historical Committee iyo an responsable para sa konseptwalisasyon kan Sinulog bilang sarong probinsyal na kasibotan, asin nagdesisyon sa paghimo nin tatak para sa Sinulog ngarig magin saro na ining institusyonal na taunang kasibotan. Piggamit ninda an escudo de armas kan Santo Niño na binabalehan nin duwang-payo na halkon na iyong marka kan namamayong ''House of Habsburg'' sa [[Europa]]. An simbolo iyo nagrerepresenta sa kambal na obheto kan dinastiyang Habsburg bilang "Kampeon kan Katolisismo asin Tagabusol nin Pagtubod." Sa oras kan an Espanya nagpadara nin ekspedisyon sa Filipinas, yaon sinda sa irarom kan dinastiyang Habsburg. An komitiba napagtanto na an paggamit sa imahe nin  Santo Niño bilang parte kan tatak iyo sarong maraot na kagamitan sa sarong banal na bagay.<ref name="coa">{{cite news|last1=Herrera|first1=Christine|title=‘Bypassed’ Cebu to hold grand Sinulog|url=http://manilastandardtoday.com/news/-main-stories/top-stories/167030/-bypassed-cebu-to-hold-grand-sinulog.html|access-date=20 March 2016|publisher=The Standard|date=31 December 2014|accessdate=27 January 2021|archivedate=21 November 2018|archiveurl=https://web.archive.org/web/20181121022641/http://manilastandardtoday.com/news/-main-stories/top-stories/167030/-bypassed-cebu-to-hold-grand-sinulog.html}}</ref>

An komitiba kan Sinulog dagos na pigkaag an duwang-payo na halkon sa katutubong armas. An katutubong armas iyo nagsisimbolo kan resistensya kan mga Filipino sa kolonisasyon mientras an escudo de armas ni Santo Niño's na naka-imprinta digdi iyo nagrerepresenta sa pag-ako sa Romano Katolisismo kan bilog na nasyun.

== Kataytayan nin mga Ladawan ==
<gallery mode="packed" heights="200">
Ladawan:Sinulog 2014 07.JPG|Sinulog Festival Queen 2014 sa Syudad nin Cebu
Ladawan:Sinulog Festival - Procession (3299334480).jpg|Street Procession
Ladawan:Sinulog Festival - Fluvial Procession (3298505319).jpg|Fluvial Procession
Ladawan:A Dance of Faith, Love and Devotion.jpg|An Kapistahan nin Sinulog sa Cebu
Ladawan:Sinulog Festival Queen 2013 of Cebu City.jpg|Sinulog Festival Queen
Ladawan:Sinulog Festival Cebu City.jpg|Sinulog Festival Cebu City
Ladawan:Sinulog Festival Cebu 2011.jpg|Sinulog
Ladawan:Sinulog Festival 2010.jpg
Ladawan:Sinulog Festival of Cebu City 2010.jpg
</gallery>

== Hilingon man ==

* [[Ati-Atihan]]
* [[Dinagyang]]
* [[Pintados]]

==Panluwas na takod==
{{commons category|Sinulog Festival}}
*[http://www.sinulog.ph/ Sinulog.ph]
*[https://web.archive.org/web/20090120081350/http://www.sinulog.ph/index.php/working-committee/ Sinulog Foundation Working Committee]

== Toltolan ==
{{reflist}}

{{poon}}
An Sinulog, inaapod man na Kapistahang Sinulog-Santo Niño,  sarong taunang kultural asin relihiyosong kapistahan kada ikatolong Domingo kan Enero sa Syudad nin Cebu, sagkod sa ikaapat na Domingo kan Enero sa Carmen, Cebu. Ini an pigbibistong sentro kan Katolikong selebrasyon para ki Santo Niño sa bilog na Filipinas.

An kapistahan pigkonsidera bilang inot asin Reyna kan mga kapistahan sa Filipinas, kun sain an kada selebrasyon kan kapistahan nakakaguno nin saro(1) hasta duwang(2) milyon na katawo gikan sa bilog na nasyun. Luwas sa relihiyosong aspeto kan kapistahan, an Sinulog bisto man sa mga pag-orogma kaini sa kalye, na harus nangyayari sa banggi bago asin sa mismong banggi kan panginot na kasibotan nin kapistahan.

An iba pang lugar arug kan Syudad nin Kabankalan, Syudad nin Maasin, Balingasag Misamis Oriental, Syudad nin Cagayan de Oro, Syudad nin Butuan, sagkod Syudad nin Pagadian iyo igwa man nin sadiri nindang bersyon kan kapistahan na minatao nin onra sa Santo Niño.

Etimolohiya

An taramong Sinulog gikan sa Cebuanong taramon na sulog na may kahulugan na "garu paghiro kan tubig", na iyo nagtataong deskripsyon sa atras-abanteng paghiro sa bayleng Sinulog. An bayle, may duwang lakdang paabante sagkod sarong lakdang paatras, na piggigibo sa tanog nin mga drum. An pagbayle pigkakategorar bilang nakabase sa Sinulog, talingkas na interpretasyon, sagkod baraylehan sa kalye. An mga paratinda nin kandila sa Basilika padagos man an pagbayle sa tradisyunal na bersyon kan bayle kapag nagsusulo nin kandila para sa saiyang pigbebentahan, kaiba man kaini an mga awit sa katutubong lenggwahe.

Uusipon

Kaidtong Marso 16, 1521, an Portuguese na si Ferdinand Magellan nag-abot sagkod nagtanom nin krus sa baybayon nin Cebu, asin saiya man na pig-ako an teritorya para sa Espanya. Saiyang pigpresenta an imahe kan Aking si Hesus ki Rajah Humabon. Si Hara Humamay (o Amihan sa ibang mga bersyon) iyo nagribay nin ngaran, Reyna Juana pagkatapos ki Juana, an ina ni Carlos I. Kaiba an iba pang pamayo kan isla, mga 800 na katutubo an nag-ako sa pagtubod na Romano Katoliko. 

An kasibotan an harus ginibong basehan para sa mga bayleng Sinulog, na nag-aakto sa pag-abot kan mga Kastila sagkod an presentasyon kan Santo Niño sa Reyna. Sarong popular na tema sa mga bayleng Sinulog iyo an si Reyna Juana nagkukulkol nin Santo Niño sa saiyang mga takyag asin piggagamit ini sa pagtao nin pagpapala sa saiyang mga katawohan na igwang kahelangan na pinagtutubudang gibo nin mga demonyo asin maraot na espiritu.

An mga lakdang sa bayleng Sinulog iyo pinagtutubudang hale sa adbiso ni Baladhay ki Rajah Humabon. Ini iyo nangyari sa paghelang ni Baladhay na ikinamundo ni Humabon. Nagsugo si Humabon sa saiyang katutubong tribo na darahon si Baladhay sa sarong kwarto kun sain an Santo Niño ikinaad, kaiba pa an ibang mga paganong diyos kan mga katutubong Cebuano. Nagtapos an pirang mga aldaw, si Baladhay nadangog na nagkukurahaw asin biyong nagbabayle. Si Baladhay pighapot kun tano siya namata asin biyong nagkukurahaw. Pigtukdo niya an imahe ni Santo Niño, kun sain pigeras niya na nakahiling siya nin sadit na aki sa ibabaw niya na nagpoporbar magmata saiya sagkod pigkikitik siya gamit an dahon nin niyog. Sa pagkabigla niya, pigtakot niya an aki gamit an pagkurahaw. An sadit na aki nagbuhat asin nagpuon sugutan si Baladhay. Bilang balos, si Baladhay nagbayle kaiba an sadit na aki asin nagtaram na an saiyang pagbayle iyo pag-arug niya an paghiro kan salog. Sa ngunyan, an duwang-lakdang paabante, sarong lakdang paatras na paghiro iyo piggagamit man giraray kan mga paratubod sa Santo Niño, na nagtutubod na pasya kan Santo Niño na magkaigwa nin pagbayle si Baladhay.

Selebrasyon
thumbnail|An escudo de armas bilang parte kan tatak nin Sinulog|322x322px

 Tatak 
An Cebu City Historical Committee iyo an responsable para sa konseptwalisasyon kan Sinulog bilang sarong probinsyal na kasibotan, asin nagdesisyon sa paghimo nin tatak para sa Sinulog ngarig magin saro na ining institusyonal na taunang kasibotan. Piggamit ninda an escudo de armas kan Santo Niño na binabalehan nin duwang-payo na halkon na iyong marka kan namamayong House of Habsburg sa Europa. An simbolo iyo nagrerepresenta sa kambal na obheto kan dinastiyang Habsburg bilang "Kampeon kan Katolisismo asin Tagabusol nin Pagtubod." Sa oras kan an Espanya nagpadara nin ekspedisyon sa Filipinas, yaon sinda sa irarom kan dinastiyang Habsburg. An komitiba napagtanto na an paggamit sa imahe nin  Santo Niño bilang parte kan tatak iyo sarong maraot na kagamitan sa sarong banal na bagay.

An komitiba kan Sinulog dagos na pigkaag an duwang-payo na halkon sa katutubong armas. An katutubong armas iyo nagsisimbolo kan resistensya kan mga Filipino sa kolonisasyon mientras an escudo de armas ni Santo Niño's na naka-imprinta digdi iyo nagrerepresenta sa pag-ako sa Romano Katolisismo kan bilog na nasyun.

 Kataytayan nin mga Ladawan 

 Hilingon man 

 Ati-Atihan
 Dinagyang
 Pintados

Panluwas na takod

Sinulog.ph
Sinulog Foundation Working Committee

 Toltolan